**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O POSKYTNUTÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva – CTO a Ing. Michal Halomi, člen predstavenstva – CIO, kontaktná osoba pre technické veci: Ing. Ivan Minarovič, telefón: +421 02 5950 1446, e-mail: [minarovic.ivan@dpb.sk](mailto:minarovic.ivan@dpb.sk), kontaktná osoba pre zmluvné veci: JUDr. Alexandra Horvat, telefón: +421 02 5950 1254, e-mail: [horvat.alexandra@dpb.sk](mailto:horvat.alexandra@dpb.sk) (ďalej len „**Objednávateľ**”) na jednej strane;
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytovanie služby – zabezpečenie bezpečnosti osôb pri prácach na elektrických zariadeniach vo výške proti vzniku úrazu, za účelom čoho realizoval zákazku označenú interným číslom CP 39/2023 v zmysle internej smernice č. ER 97/2017 o obstarávaní v podmienkach DPB, a.s. na predmet zákazky „**Montáž výškových istiacich systémov v meniarni Trnávka a Lešková**“;
2. Poskytovateľ je úspešným uchádzačom realizovanej zákazky označenej interným číslom CP 39/2023 na predmet zákazky „**Montáž výškových istiacich systémov v meniarni Trnávka a Lešková**“; a
3. Zmluvné strany majú záujem upraviť si vzájomné práva a povinnosti súvisiace s poskytnutím služby;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:

1. **Cena** znamená celková cena za Službu vo výške [**doplniť**] **EUR** (slovom: [doplniť] eur) bez DPH, ktorá je bližšie špecifikovaná v Prílohe 2 Zmluvy;
2. **Miesto poskytovania** znamená meniareň Trnávka na Rožňavskej ulici v Bratislave a meniareň Lešková na Čajkovského ulici v Bratislave;
3. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

1. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
2. **Služba** znamená zabezpečenie bezpečnosti osôb pri prácach na elektrických zariadeniach vo výške proti vzniku úrazu, ktorá sa člení na nasledovné časti:
3. opatrenia pre práce na technológii v meniarni Trnávka;
4. opatrenia pre práce na streche v meniarni Trnávka;
5. opatrenia pre práce na technológii v meniarni Lešková; a
6. opatrenia pre práce na streche v meniarni Lešková

Službou sa na účely Zmluvy rozumie aj jej jednotlivá časť, pokiaľ zo znenia Zmluvy nie je zrejmé, že sa týmto označením myslí iba Služba ako celok, pričom služba je bližšie špecifikovaná v Prílohe 1 Zmluvy; a

1. **Zmluvná strana** znamená Objednávateľ a/alebo Poskytovateľ.
   1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
   2. V Zmluve, ak z kontextu nevyplýva iný zámer,
      1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
      2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
      3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
      4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
      5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## PREDMET ZMLUVY

1. Predmetom Zmluvy je záväzok:
2. Poskytovateľa poskytnúť Objednávateľovi Službu; a
3. Objednávateľa zaplatiť Poskytovateľovi Cenu;

a to za podmienok stanovených Zmluvou.

1. Poskytnutie Služieb bude uskutočnené na základe 1 (jednej) písomnej objednávky Objednávateľa. Takto vystavená objednávka bude podkladom pre fakturáciu podľa článku 4 Zmluvy. Objednávka bude písomná. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.

## PODMIENKY POSKYTNUTIA SLUŽIEB

* 1. Poskytovateľ sa zaväzuje poskytnúť Služby riadne a v rozsahu podľa objednávky, Prílohy 1 Zmluvy a v dohodnutom Mieste poskytovania. Zmluvné strany sa dohodli, že Poskytovateľ je povinný poskytnúť Služby najneskôr **do 12 (dvanástich) mesiacov**, a to odo dňa doručenia objednávky podľa článku 2 bod 2.2 Zmluvy.
  2. Poskytovateľ sa zaväzuje poskytnúť Objednávateľovi Služby vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy.
  3. Objednávateľ sa zaväzuje Poskytovateľovi umožniť prístup do Miesta poskytovania Služieb.
  4. Objednávateľ sa zaväzuje zabezpečiť v Mieste poskytovania pre pracovníkov Poskytovateľa bezpečné pracovné prostredie v súlade s osobitnými predpismi.
  5. Poskytovateľ je povinný prevziať zodpovednosť za to, že fyzické osoby, prostredníctvom ktorých bude Poskytovateľ poskytovať Službu, budú mať:

1. doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti;
2. lekárske potvrdenia o vyhovujúcom zdravotnom stave pre vykonávané činnosti;
3. oprávnenie na výchovu a vzdelávanie podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov; a
4. doklady preukazujúce vzdelanie a odbornú prax alebo odbornú kvalifikáciu;

pričom Poskytovateľ je povinný na výzvu Objednávateľa predložiť kópie týchto dokladov.

* 1. Poskytovateľ je povinný zachovávať mlčanlivosť o všetkých skutočnostiach, ktoré sa týkajú plnenia Zmluvy a poskytovania Služby, najmä o prevádzkových a priestorových pomeroch Objednávateľa a o ďalších skutočnostiach alebo informáciách, o ktorých sa v súvislosti s poskytovaním Služby dozvie. Záväzok Poskytovateľa obsiahnutý v tomto bode trvá aj po zániku platnosti a účinnosti Zmluvy.
  2. O poskytnutí časti Služby bude spísaný súpis skutočne poskytnutých služieb podpísaný oprávnenými zástupcami Zmluvných strán. Podpísaním súpisu skutočne poskytnutých služieb bez výhrad oprávnenými zástupcami Zmluvných strán je konanie o poskytnutí časti Služby ukončené a časť Služby sa bude považovať za riadne poskytnutú.
  3. Po poskytnutí poslednej časti Služby bude okrem súpisu skutočne poskytnutých služieb podľa predchádzajúceho bodu Zmluvy spísaný záverečný súpis skutočne poskytnutých služieb podpísaný oprávnenými zástupcami Zmluvných strán. Záverečný súpis skutočne poskytnutých služieb bude podkladom pre vystavenie faktúry podľa článku 4 Zmluvy.
  4. Zmluvné strany sa zaväzujú, že počas účinnosti Zmluvy budú navzájom spolupracovať a poskytnú si navzájom súčinnosť potrebnú na realizáciu predmetu Zmluvy.

## CENA ZA SLUŽBY A PLATOBNÉ PODMIENKY

1. Objednávateľ je povinný zaplatiť Poskytovateľovi za Služby Cenu.
2. Zmluvné strany sa dohodli, že Cena za poskytnuté Služby je uvedená v Prílohe 2 Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov. Cena uvedená v Prílohe 2 Zmluvy je počas účinnosti Zmluvy nemenná smerom nahor. Pri DPH sa bude postupovať podľa osobitných predpisov.
3. Objednávateľ uhradí Poskytovateľovi Cenu na základe faktúry, ktorú vystaví Poskytovateľ a ktorú odošle Objednávateľovi do 15. (pätnásteho) dňa v kalendárnom mesiaci nasledujúcom po mesiaci, v ktorom sa posledná časť Služby poskytla.
4. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená objednávka a záverečný súpis skutočne poskytnutých Služieb. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
5. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
6. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.
7. **VYHLÁSENIA**
8. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
9. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
10. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
11. je zapísaný v Registri partnerov verejného sektora, pokiaľ sa naňho takáto povinnosť vzťahuje;
12. spĺňa všetky podmienky stanovené všeobecne záväznými právnymi predpismi na poskytovanie Služieb;
13. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a
14. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
15. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 5.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
16. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 5.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
17. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
18. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
19. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
20. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
21. **SANKCIE**
22. V prípade porušenia zmluvnej povinnosti Poskytovateľa poskytnúť Službu riadne alebo včas podľa článku 3 bod 3.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 100 (jednosto) EUR za každú časť neposkytnutej Služby, a to za každý deň porušenia tejto povinnosti.
23. V prípade porušenia akejkoľvek inej povinnosti Poskytovateľa podľa článku 3 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 100 EUR (slovom: sto eur) za každé jednotlivé porušenie.
24. V prípade, ak sa Objednávateľ dostane do omeškania so zaplatením Ceny, Poskytovateľ je oprávnený od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
25. Povinnosť, splnenie ktorej bolo zaistené zmluvnou pokutou, je Poskytovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
26. Zmluvné strany považujú určenie zmluvnej pokuty podľa tohto článku bod 6.1 a 6.2 Zmluvy za primerané a dostatočne určité. Zmluvnú pokutu sa Poskytovateľ zaväzuje uhradiť najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty.
27. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
28. **KOMUNIKÁCIA**
29. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
30. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
31. v deň doručenia zásielky, ak bola zásielka doručená osobne alebo kuriérskou službou; alebo
32. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
33. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
34. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
35. **TRVANIE A ZÁNIK ZMLUVY**
36. Zmluva sa uzatvára na dobu určitú, **a to do okamihu splnenia všetkých záväzkov Zmluvných strán vyplývajúcich zo Zmluvy**.
37. Zmluva môže byť ukončená aj skôr ako je uvedené v bode 8.1 tohto článku Zmluvy, a to jednostranným odstúpením od Zmluvy, vypovedaním Zmluvy Objednávateľom alebo písomnou dohodou Zmluvných strán.
38. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
39. Za podstatné porušenie Zmluvy Objednávateľ považuje prípady, ak:
40. Poskytovateľ neposkytne Službu riadne alebo včas podľa článku 3 bod 3.1 Zmluvy;
41. poskytnutá Služba nebude zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
42. Poskytovateľ poruší článok 3 bod 3.6 Zmluvy; alebo
43. sa niektoré z vyhlásení Poskytovateľa podľa článku 5 bodu 5.1 Zmluvy ukáže ako nepravdivé.
44. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 5 bodu 5.4 Zmluvy ukáže ako nepravdivé.
45. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 7 bod 7.3 Zmluvy.
46. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
47. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
48. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi.
49. Zmluva zaniká aj na základe písomnej dohody Zmluvných strán.
50. **ZÁVEREČNÉ USTANOVENIA**
51. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
52. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
53. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
54. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
55. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
56. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
57. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
58. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
59. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
60. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
61. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
62. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopis.

Prílohy:

Príloha 1 - Špecifikácia služby

Príloha 2 - Cena

**PRÍLOHA 1**

**ŠPECIFIKÁCIA SLUŽBY**

(príloha bude doplnená o vysvetlenia vykonané počas procesu obstarávania v prípade,

ak tieto modifikujú túto prílohu)

1. **Stručný opis**
   1. Montáž istiacich systémov na prevádzkach meniarní Leškova a Trnávka na miestach kde hrozí zamestnancom Objednávateľa riziko pádu z výšky (montáž certifikovaných istiacich systémov, dokumentácia, zaškolenie pracovníkov a vypracovanie technologických postupov)
2. **Všeobecné informácie**
   1. Na určitých miestach na prevádzkach meniarní Leškova a Trnávka Objednávateľa je nutné vybudovanie certifikovaných istiacich systémov, vzhľadom na vykonávané práce vo výškach aj s kompletnou dokumentáciou.
   2. Podľa vyhlášky č. 147/2013 Z. z. sa osoba vykonávajúca práce zabezpečuje proti pádu kolektívnym zabezpečením alebo osobným ochranným pracovným prostriedkom proti pádu.
   3. Osobný ochranný pracovný prostriedok proti pádu a miesto jeho ukotvenia určuje Poskytovateľ v technologickom postupe. Miesto ukotvenia musí odolať silám pôsobiacim pri páde. Statická sila v smere pádu, ktorej má odolať miesto ukotvenia, je najmenej 15 kN, ak na základe statického výpočtu vykonaného v rámci posúdenia rizika nebola určená nižšia hodnota tejto sily. Súčasťou technologického postupu musí byť určenie spôsobu evakuácie osoby po zachytení pádu z výšky alebo do hĺbky a prostriedkov potrebných na jej evakuáciu.
   4. Výber alebo použitie osobného ochranného pracovného prostriedku proti pádu musí zodpovedať dĺžke možného pádu a podmienkam určeným jeho výrobcom, pričom bezpečná výška zachytenia padajúcej osoby je najmenej 1 m od úrovne možného dopadu.
   5. Požaduje sa:
      1. vypracovať projekt stavebných a montážnych úprav v miestach, kde hrozí zamestnancom riziko pádu z výšky
      2. ku všetkým položkám požadujeme montáž, certifikáciu so všetkou príslušnou dokumentáciou.
      3. vypracovať technologický postup na vykonávané práce vo výškach a nad voľnou hĺbkou, kde sa uvedú požiadavky (miesto ukotvenia, použitý postroj, evakuácia po zachytení pádu, zabezpečenie miesta pod prácami, prerušenie prác vo výškach).
      4. vypracovať postup evakuácie v prípade zachytenia pádu postrojom, určiť prostriedky a osoby na evakuáciu a uviesť v technologickom postupe na základe charakteru vykonávanej práce miesta ukotvenia. Dodať evakuačné prostriedky.
      5. zabezpečenie zaškolenia pracovníkov pre správne používanie dodaných zariadení s teoretickou a praktickou časťou — výstupom bude prezenčná listina o predmetnom zaškolení.
3. **Časové kritériá na montáž**
   1. Montáž istiacich zariadení v Rozvodni R 22kV sa budú vykonávať iba pri vypnutom zariadení v meniarni, čo zapríčiní výluku v električkovej a trolejbusovej doprave. Preto požadujeme vypracovať cenovú ponuku na výluky dopravy:
      1. meniareň Trnávka — čas montáže v noci od 1:15 hod do 3:15 hod s opakovaním potrebného počtu výluk
      2. meniareň Leškova - čas montáže v noci v sobotu od 0:40 hod do pondelka 3:20 hod s opakovaním potrebného počtu výluk
4. **Podrobný popis možného riešenia** 
   1. Ekvivalenty sú prípustné, nesmú však predlžiť celkovú dobu zaistenia a odistenia pracovníka ako zadaný systém, prípadne navýšiť množstvo prekážok pri práci.
   2. Predmet plnenia musí zahŕňať nasledovné:
      1. Záchytný koľajnicový systém (dl. 15,4m) a príslušenstvo - Rozvodňa R 22kV — meniareň Leškova
         * certifikovaný koľajnicový systém z hliníkových profilov v tvare X certifikovaný podľa EN 795 a CEN /TS 16415 ukotvený do stropnej konštrukcie pomocou chemických kotiev,
         * súčasťou istiaceho systému budú dva bežce a na nich budú zavesené samonavíjacie kladky certifikované podľa EN 360 s dĺžkou popruhu maximálne 6m s karabínou s automatickým zámkom a pádovým indikátorom s hmotnosťou v rozmedzí 1,7 kg až 1,9 kg, do ktorých sa budú osoby vykonávajúce práce na prípojniciach jednotlivo zaisťovať. Aby boli kladky ľahko dosiahnuteľné pre obsluhu — je potrebné zabezpečiť predĺženie spojovacím prvkom.
         * požaduje sa koľajnicový systém s minimálnou prieťažnosťou umiestnený nad úrovňou pracovníka, aby sa znížila dĺžka pádu na čo najnižšiu možnú úroveň nakolko sa jedná o práce v malých výškach
         * pre upresnenie požadovaného – pozri obrázok č. 1:
      2. Záchytný systém a príslušenstvo trafokomory — Lešková
5. Montáž horizontálneho istiaceho systému proti pádu z výšky (dl 3,5m) pre dve osoby  certifikovaný lankový systém z nerezovej ocele s priemerom 8mm a štruktúrou 1x19 certifikovaný podľa EN 795 a CEN ukotvený do stropnej konštrukcie pomocou chemických kotiev.
6. súčasťou istiaceho systému budú dve samonavíjacie kladky certifikované podľa EN 360 s dĺžkou popruhu maximálne 6m s karabínou s automatickým zámkom a pádovým indikátorom s hmotnosťou v rozmedzí 1,7 kg až 1,9 kg, do ktorých sa budú osoby vykonávajúce práce na transformátoroch jednotlivo zaisťovať. Aby boli kladky ľahko dosiahnuteľné pre obsluhu — je potrebné zabezpečiť predĺženie spojovacím prvkom.
7. Požadujeme lankový istiaci systém s predpätím 5kN s minimálnou prieťažnosťou umiestnený nad úrovňou pracovníka, aby sa znížila dĺžka pádu na čo najnižšiu možnú úroveň nakoľko sa jedná o práce v malých výškach.
8. pre upresnenie požadovaného – pozri obrázok č. 2:



* + 1. Záchytný lankový systém na strechu meniarne Lešková

1. certifikovaný lankový systém (dl. 53m) z nerezovej ocele s priemerom 8mm a štruktúrou 7x7 certifikovaný podľa EN 795 umiestnený na stĺpikoch, ktoré majú v sebe integrovaný tlmiaci systém a budú ukotvené do strešnej konštrukcie pomocou kotiev
2. horizontálny istiaci systém bude umiestnený po celom obvode strechy.
3. ako spojovací prvok budú použité samonavíjacie kladky certifikované podľa EN 360 s dĺžkou popruhu 6m s karabínou s automatickým zámkom pádovým indikátorom s hmotnosťou v rozmedzí 1,7 kg až 1,9 kg, do ktorých sa budú osoby vykonávajúce práce na streche jednotlivo zaisťovať.
4. požaduje sa lankový istiaci systém s predpätím v rozsahu od 0,7Kn do 0,8kN umiestnený vo výške od 0,18 m do 0,19 m nad úrovňou strechy. K lankovému istiacemu systému musí byť dodaný kompatibilný a odnímateľný bežec, ktorý prechádza automaticky cez priebežné body bez nutnosti prepínania sa s karabínou s automatickým zámkom.
   * 1. Záchytný systém a príslušenstvo Trafokomory— Trnávka
5. Montáž horizontálneho istiaceho systému proti pádu z výšky (dl 3,5m) pre dve osoby — certifikovaný lankový systém z nerezovej ocele s priemerom 8mm a štruktúrou 1x19 certifikovaný podľa EN 795 a CEN ukotvený do stropnej konštrukcie pomocou chemických kotiev.
6. súčasťou istiaceho systému budú dve samonavíjacie kladky certifikované podľa EN 360 s dĺžkou popruhu maximálne 6m s karabínou s automatickým zámkom a pádovým indikátorom s hmotnosťou v rozmedzí 1,7 kg až 1,9 kg, do ktorých sa budú osoby vykonávajúce práce na transformátoroch jednotlivo zaisťovať. Aby boli kladky ľahko dosiahnuteľné pre obsluhu — je potrebné zabezpečiť predĺženie spojovacím prvkom.
7. Požadujeme lankový istiaci systém s predpätím 5kN s minimálnou prieťažnosťou umiestnený nad úrovňou pracovníka, aby sa znížila dĺžka pádu na čo najnižšiu možnú úroveň nakolko sa jedná o práce v malých výškach.
8. pre upresnenie požadovaného – pozri obrázok č. 3:



* + 1. Záchytný systém vertikálny na rebrík (dl. 5,4 m + brzda + predlžovacia konzola s kotviacim bodom a samostatným kotviacim bodom na streche) - výlez na strechu Trnávka

1. certifikovaný lankový systém z galvanizovanej ocele s priemerom 8mm a štruktúrou 6x19 certifikovaný podľa EN 353 ukotvený na existujúci rebrík pomocou univerzálnych konzol.
2. na vrchu rebríku je nutné umiestniť predlžovaciu konzolu, ktorá istiaci systém predĺži nad úroveň strechy o minimálne 1,1m a je vybavená aj samostatným kotviacim bodom, ktorý slúži na zabezpečenie bezpečného prechodu medzi vertikálnym a horizontálnym istiacim systémom..
3. pre bezpečný prechod z vertikálneho istiaceho systému na horizontálny istiaci systém požadujeme samostatný kotviaci bod na streche.
4. k lankovému istiacemu systému musí byť dodaný kompatibilný a odnímateľný bežec s integrovaným tlmiacim prvkom, s karabínou s automatickým zámkom.
5. pre upresnenie požadovaného – pozri obrázok č. 4:



* + 1. Záchytný lankový systém na strechu Trnávka

1. certifikovaný lankový systém (dl. 53m) z nerezovej ocele s priemerom 8mm a štruktúrou 7x7 certifikovaný podľa EN 795 umiestnený na stĺpikoch, ktoré majú v sebe integrovaný tlmiaci systém a budú ukotvené do strešnej konštrukcie pomocou kotiev
2. horizontálny istiaci systém bude umiestnený po celom obvode strechy.
3. ako spojovací prvok budú použité samonavíjacie kladky certifikované podľa EN 360 s dĺžkou popruhu 6m s karabínou s automatickým zámkom pádovým indikátorom s hmotnosťou v rozmedzí 1,7 kg až 1,9 kg, do ktorých sa budú osoby vykonávajúce práce na streche jednotlivo zaisťovať.
4. požaduje sa lankový istiaci systém s predpätím v rozsahu od 0,7Kn do 0,8kN umiestnený vo výške od 0,18 m do 0,19 m nad úrovňou strechy. K lankovému istiacemu systému musí byť dodaný kompatibilný a odnímateľný bežec, ktorý prechádza automaticky cez priebežné body bez nutnosti prepínania sa s karabínou s automatickým zámkom.
5. pre upresnenie požadovaného – pozri obrázok č. 5:

Obrázok č. 5



* + 1. Vypracovanie bezpečného pracovného postupu a školenia na výkon prác vo výškach pre prevádzky Legionárska a Trnávka.

1. vypracovanie bezpečného pracovného postupu na výkon prác vo výškach na predmetných pracoviskách.
2. zabezpečenie zaškolenia pracovníkov pre správne používanie dodaných zariadení s teoretickou a praktickou časťou — výstupom bude prezenčná listina o predmetnom zaškolení.
   * 1. Evakuačné zariadenie
3. vyhláška 100/2015 Z.z. hovorí, že „*súčasťou technologického postupu musí byť určenie spôsobu evakuácie osoby po zachytení pádu z výšky alebo do hĺbky a prostriedkov potrebných na jej evakuáciu. V blízkosti pracoviska, kde sa vykonávajú práce vo výške a nad voľnou hĺbkou, musia byť k dispozícii prostriedky na evakuáciu osoby zachytenej po páde z výšky alebo do hĺbky*.” a na základe toho sa požaduje, aby boli obe prevádzky vybavené evakuačnou sadou.
4. dodávateľ musí navrhnúť evakuačnú sadu zloženú s certifikovaných zariadení na poskytnutie čo najrýchlejšej a najbezpečnejšej evakuácie.
5. evakuačnú sadu musia vedieť použiť aj bežní pracovníci, ktorí majú školenie z prác vo výškach po zaškolení a praktickom tréningu na evakuáciu. Súčasťou dodávky evakuačnej sady bude aj toto zaškolenie.

**PRÍLOHA 2**

**CENA**

|  |  |  |
| --- | --- | --- |
| **Časť** | **Služby** | **Cena v EUR bez DPH** |
| 1 | opatrenia pre práce na technológii v meniarni Trnávka | [doplniť] |
| 2 | opatrenia pre práce na streche v meniarni Trnávka | [doplniť] |
| 3 | opatrenia pre práce na technológii v meniarni Lešková | [doplniť] |
| 4 | opatrenia pre práce na streche v meniarni Lešková | [doplniť] |
|  | **Celková cena v EUR bez DPH** | **[doplniť]** |

**Každá časť Služby zahŕňa nasledovné:**

* + - 1. Vypracovať projekt stavebných a montážnych úprav v miestach, kde hrozí zamestnancom riziko pádu z výšky.
      2. Ku všetkým položkám požadujeme montáž, certifikáciu so všetkou príslušnou dokumentáciou.
      3. Vypracovať technologický postup na vykonávané práce vo výškach a nad voľnou hĺbkou, kde sa uvedú požiadavky (miesto ukotvenia, použitý postroj, evakuácia po zachytení pádu, zabezpečenie miesta pod prácami, prerušenie prác vo výškach).
      4. Vypracovať postup evakuácie v prípade zachytenia pádu postrojom, určiť prostriedky a osoby na evakuáciu a uviesť v technologickom postupe na základe charakteru vykonávanej práce miesta ukotvenia. Dodať evakuačné prostriedky.
      5. Zabezpečenie zaškolenia pracovníkov pre správne používanie dodaných zariadení s teoretickou a praktickou časťou – výstupom bude prezenčná listina o predmetnom zaškolení.

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Milan Donoval

Funkcia: podpredseda predstavenstva – CTO

Meno: Ing. Michal Halomi

Funkcia: člen predstavenstva – CIO

V Bratislave dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]